Diari Oficial de la Generalitat Valenciana


Sumari del DOGV 6290, del 16-06-2010 (2010/6670)

RESOLUCIÓ de 18 de maig de 2010, de la consellera de Justícia i Administracions Públiques, per la qual es disposa l'execució de la interlocutòria número 427/2008, del Jutjat Contenciós Administratiu número 7 de València.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/6670


Data del document
:   18-05-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 18 de maig de 2010, de la consellera de Justícia i Administracions Públiques, per la qual es disposa l'execució de la interlocutòria número 427/2008, del Jutjat Contenciós Administratiu número 7 de València. [2010/6670]  
La sentència ferma número 651/06, de 12 de juny, de la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, va confirmar la sentència 138/05, de 13 d'abril, del Jutjat Contenciós Administratiu número 7 de València, recaiguda en el recurs número 461/04, deduït per Francisco Sanz Ferreiro contra la Resolució d'esta Conselleria, de data 14 de juny de 2004, desestimatòria del recurs d'alçada interposat contra l'acord de 13 de maig de 2004, del Tribunal de Selecció de les proves selectives de la convocatòria 6/00, d'accés al grup C, sector administració general, pel torn de promoció interna, mitjançant la conversió directa de places.   
La decisió de la sentència d'instància va estimar parcialment el recurs, i va reconéixer que els opositors amb número d'orde 245 a 250 -ambdós inclosos- els corresponia una nota de 8,23 punts; idèntica a la que va obtindre el demandant. Finalment, ordenava al Tribunal de Selecció a l'aplicació, si fa el cas, de la base 8.4 de la convocatòria a l'efecte de dirimir l'empat.  
Per la Resolució del conseller de Justícia, Interior i Administracions Públiques, de 23 de febrer de 2007 (DOCV 07.03.2007) es dugué a terme l'execució de la sentència ferma número 651/06. La resolució declarava la superació de les proves selectives de la convocatòria 6/00, amb la qualificació de 8,23 punts, per a l'aspirant Francisco Sanz Ferreiro.  
Un altre dels participants en la convocatòria, l'aspirant José Antonio Juárez Martínez, qui no va superar les proves selectives, va obtindre també la qualificació de 8,23 punts. No obstant això, este no es va constituir en part formal ni va comparéixer en el procés declaratiu número 461/04, sinó que va acudir directament al procediment d'execució, postulant l'ampliació dels límits subjectius de l'efecte del fet jutjat material de la sentència 138/05, a fi d'obtindre el reconeixement judicialment atorgat en el procés antecedent al demandant Francisco Sanz Ferreiro.  
L'incident d'extensió d'efectes, promogut pel litisconsort inactiu, va ser decidit per la interlocutòria estimatòria número 427/2008, de 15 de setembre, del Jutjat Contenciós Administratiu número 7 de València, confirmat posteriorment en apel·lació per la sentència 151/2010, de 15 de febrer, de la Sala Contenciosa del Tribunal Superior de Justícia.  
En la seua interlocutòria, el Jutjat 7, després d'apreciar la identitat de la situació jurídica en què es trobaven l'actor principal i el tercer processal interessat en l'execució, resol decretar l'extensió -en favor d'este últim- dels efectes de la decisió de la sentència 138/05.  
Vista l'acta de 17 de maig de 2010, del Tribunal de Selecció de la referida convocatòria 06/00.  
Atesos els pronunciaments continguts en la part dispositiva de la interlocutòria 427/2008, del Jutjat Contenciós Administratiu número 7 de València, i de conformitat amb el que disposa l'article 118 de la Constitució espanyola, així com en l'article 17.2 de la Llei Orgànica 6/1985, d'1 de juliol, del Poder judicial, que establixen l'obligatorietat de compliment de les resolucions fermes dictades pels tribunals de justícia, resolc:  
Primer  
Declarar, a proposta del Tribunal de Selecció, que l'aspirant José Antonio Juárez Martínez, amb DNI 87768857, ha superat, amb la qualificació de 8,23 punts, les proves selectives de la convocatòria 06/00, d'accés al grup C, sector administració general, pel torn de promoció interna, mitjançant la conversió directa de places.  
Segon  
De conformitat amb la base 12 de la convocatòria 06/00, en el termini de 20 dies hàbils comptats des del següent al de la publicació de la present resolució en el Diari Oficial de la Comunitat Valenciana, l'aspirant proposat haurà de presentar, davant de la Direcció General d'Administració Autonòmica, fotocòpia compulsada del títol acadèmic exigible segons la base 2.2, o el certificat acreditatiu d'una antiguitat de 5 o 10 anys en el grup D en els supòsits previstos en la convocatòria, si esta no consta en el full de servicis del Registre de Personal.  
Tercer  
Si dins del termini citat, i excepte casos de força major, l'aspirant proposat no presentara la indicada documentació o d'esta es deduïra que l'aspirant proposat no té algun dels requisits exigits en la convocatòria, no podrà ser nomenat funcionari, sense perjuí de la responsabilitat en què poguera haver incorregut per falsedat en la seua sol·licitud de participació.  
Quart  
Atés que l'actor incidental reunix ja la condició de funcionari de carrera en el grup C, sector administració general, de conformitat amb el que disposen els artícles 9, 32 i 33.1.a) de la Llei de Funció Pública Valenciana, així com els articles 62, 63.1.a) i 64 de l'Estatut Bàsic de l'Empleat Públic, en relació amb l'article 62.1.c) de la Llei de Règim Jurídic de les Administracions Públiques i del Procediment Administratiu Comú, el nomenament derivat de la superació de les proves selectives de la convocatòria 06/00 únicament podrà formalitzar-se en el cas que l'interessat renuncie prèviament a la condició de funcionari de carrera en el grup C, sector administració general, obtinguda en virtut de nomenament conferit per Orde d'esta Conselleria, de 17 de novembre de 2008 (DOCV 21.11.2008).  
València, 18 de maig de 2010.- La consellera de Justícia i Administracions Públiques: Paula Sánchez de León Guardiola.